stanford-oval/wikipedia huggingface dataset:
Vikersund Hoppsenter
Stor Vikersundbakken > Mäkiennätyksen kehittyminen (naiset)

Naisten mäkiennätyksen 122,0 metriä on hypännyt Daniela Iraschko-Stolz.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 5.3.2005 |  Helena Olsson | 84,5 m | Continental Cup |  |
| 5.3.2005 |  Petra Benedik | 85,0 m | Continental Cup |  |
| 5.3.2005 |  Alissa Johnson | 88,5 m | Continental Cup |  |
| 5.3.2005 |  Juliane Seyfarth  Jessica Jerome | 89,0 m | Continental Cup |  |
| 5.3.2005 |  Line Jahr | 90,0 m | Continental Cup |  |
| 5.3.2005 |  Ulrike Gräßler | 92,0 m | Continental Cup |  |
| 5.3.2005 |  Lindsey Van | 94,0 m | Continental Cup |  |
| 5.3.2005 |  Anette Sagen | 98,5 m | Continental Cup |  |
| 6.3.2005 |  Anette Sagen | 99,5 m | Continental Cup |  |
| 5.3.2006 |  Anette Sagen | 100,5 m | Continental Cup | HS100 mäen mäkiennätys |
| 11.12.2009 |  Juliane Seyfarth | 101,0 m | Continental Cup |  |
| 11.12.2009 |  Sarah Hendrickson | 102,5 m | Continental Cup |  |
| 11.12.2009 |  Daniela Iraschko | 106,5 m | Continental Cup |  |
| 11.12.2009 |  Daniela Iraschko | 109,0 m | Continental Cup |  |
| 12.12.2009 |  Daniela Iraschko | 110,5 m | Continental Cup |  |
| 12.12.2009 |  Helena Olsson Smeby | 105,0 m | Continental Cup |  |
| 12.12.2009 |  Abby Hughes | 105,5 m | Continental Cup |  |
| 12.12.2009 |  Alissa Johnson | 107,0 m | Continental Cup |  |
| 12.12.2009 |  Juliane Seyfarth | 112,5 m | Continental Cup |  |
| 12.12.2009 |  Daniela Iraschko | 119,0 m | Continental Cup |  |
| 12.12.2009 |  Daniela Iraschko | 122,0 m | Continental Cup |   |
| 12.12.2010 |  Daniela Iraschko | 122,0 m | Continental Cup |  |
Småbakker

Vuonna 2010 K65-mäki purettiin uuden lentomäen tieltä pois. Kesällä 2014 K45-mäen alastulorinteeseen asennettiin muovitus, kun K25- ja K15-mäissä muovitus on ollut jo pitkän aikaa. K10-mäessä ei ole muovitusta, kun taasen Bringsverdbakkenissa on muovitus. Lokakuussa 2016 alettiin rakentaa uutta K65-mäkeä.
Aiheesta muualla

Kuvia tai muita tiedostoja aiheesta Vikersund Hoppsenter Wikimedia Commonsissa
Vikersund
Rehuseosvero

Rehuseosvero oli 1. heinäkuuta – 31. joulukuuta 1976 ja 1983–1988 käytössä ollut valmistevero, jota maksoivat rehuseosten valmistajat ja maahantuojat. Rehuseos tarkoitti kahdesta tai useammasta rehusta sekoittamalla valmistettua seosta. Rehu tarkoitti kaikkia myytävänä olevia aineita, jotka oli tarkoitettu käytettäväksi eläinten ruokana tai eläinten ruoan valmistus- ja lisäaineina.
Vuonna 1976 veroa ei tarvinnut suorittaa rehuseoksista, joita käytettiin yksinomaan tarhaturkiseläinten ja kalojen ruokintaan. Veron suuruus vuonna 1976 oli neljä penniä kilolta. Vuosina 1983–1988 verottomia olivat tarhaturkiseläinten, porojen, broilerien, lemmikkieläinten ja kalojen ruokintaan käytettävät rehuseokset. Rehuseosveron, samoin kuin muidenkin valmisteverojen, määräämisestä, maksuunpanosta ja kannosta huolehti tullilaitos. Verotuksen toimitti sen tullipiirin piiritullikamari, jonka alueella valmistuspaikka oli.
Varhaisempi rehuvero oli margariinivalmisteista ja rehuaineista suoritettava vero, jota kannettiin vuosina 1934–1942. Veroa maksettiin muun muassa öljykakuista, öljykakkujauhoista, soijarouheista, vehnä- ja ruisleseistä, vehnä- ja ruisjauhoista sekä maissista. Veron määrä oli 1934 kymmenen penniä kilolta. Veron maksoi Suomessa valmistetuista tuotteista valmistaja ja ulkomailta tuoduista tuotteista maahantuoja. Vero maksettiin lääninrahastoon ja tuontitavaroista tullimaksujen yhteydessä tullikamariin.
Vladimir Ivić

| 0 | 1 | 2 |
| --- | --- | --- |

Henkilötiedot
Syntymäaika: 7. toukokuuta 1977 (ikä 47)
Syntymäpaikka: Zrenjanin, Jugoslavia
Pituus: 191 cm
Lempinimi: Vladan
Seura
Seura: Maccabi Tel Aviv
Tehtävä: Päävalmentaja
Seurat
| Vuodet | Seura | O (M) |
| 1994–1998 1998–2004 2004 2005–2007 2007–2008 2008–2012 |  Proleter Zrenjanin  FK Partizan  Borussia Gladbach  AEK Ateena  Aris FC  PAOK FC Yhteensä | 67 (7) 259 (107) 4 (1) 56 (9) 29 (5) 103 (20) 518 (149) |
Maajoukkue
| 2001–2004 |  Serbia ja Montenegro | 8 (0) |
Valmennusura
2013–2016 2016–2017 2018–2020 2020 2022–:  PAOK U20  PAOK FC  Maccabi Tel Aviv  Watford  Maccabi Tel Aviv
 Seurajoukkueuran tilastot kattavat vain kansalliset sarjat.
Vladimir Ivić (s. 7. toukokuuta 1977) on serbialainen jalkapallovalmentaja ja entinen keskikenttäpelaaja. Kesästä 2022 lähtien hän on toiminut Maccabi Tel Avivin päävalmentajana.
Ura pelaajana

Ivić aloitti peliuransa FK Proleter Zrenjaninissa. Hän edusti seuraa Jugoslavian pääsarjassa neljä vuotta, kunnes siirtyi kesällä 1998 suurseura FK Partizaniin. Uudessa seurassa tuli alkuvaiheessa mukavasti peliaikaa, mutta kaudella 2002/03 Ivić oli useammin penkillä kuin kentällä. Pelattuaan seurassa kuusi vuotta ja yli 250 ottelua, Ivić siirtyi tammikuussa 2004 uusien haasteiden perässä Borussia Mönchengladbachiin.
Peliaika Saksassa jäi vähäiseksi ja tammikuussa 2005 ura jatkui AEK Ateenassa. Kreikkalaisseurassa vastuuta tuli vaihtelevasti ja kaudeksi 2007/08 hän siirtyi Arisiin, jossa sai enemmän peliaikaa. Yhden kauden jälkeen Ivić siirtyi paikallisvastustaja PAOKiin, jossa pelasi neljän kauden ajan. Hän lopetti uransa PAOKissa kauden 2011/12 jälkeen.
Maajoukkuetasolla Ivić pelasi Serbia ja Montenegron paidassa 8 maaottelua.
Ura pelaajana > Meriitit pelaajana

Jugoslavian mestaruus (3): 1999, 2002, 2003
Jugoslavian cup: 2001
Ura valmentajana

Lopetettuaan pelaajauransa Ivić aloitti kesällä 2013 PAOKin U20-joukkueen päävalmentajana. Maaliskuun alussa 2016 hänestä tuli PAOKin edustusjoukkueen päävalmentaja loppukauden kattavalla sopimuksella. Kroatialainen luotsasi PAOKin Kreikan cupin mestariksi 2017, mikä oli seuran ensimmäinen pokaali 14 vuoteen. Mestaruudesta huolimatta Ivić jätti PAOKin kauden jälkeen.
Toukokuun lopussa 2018 Ivić teki kaksivuotisen sopimuksen israelilaisen Maccabi Tel Avivin kanssa. Hän luotsasi seuran kahteen perättäiseen Israelin mestaruuteen. Kauden 2019/20 jälkeen hän jätti seuran ja siirtyi Englannin Mestaruussarjaan pudonneen Watfordin päävalmentajaksi. Ivićin johdolla Watford aloitti Mestaruussarjakautensa vaihtelevasti. Joukkue voitti Ivićin johdolla yhdeksän ottelua pelaamistaan 20 sarjaottelusta. Seura erotti hänet yllättäen joulukuussa 2020, kun Watford oli sarjassa viidentenä.
Kesällä 2022 Ivić palasi Maccabi Tel Avivin päävalmentajaksi.
Ura valmentajana > Meriitit valmentajana

Israelin mestaruus: 2019, 2020
Israelin Toto Cup: 2019
Kreikan Cup: 2017
Kreikan vuoden valmentaja: 2017
Rimogne

Rimognen kirkko
Rimogne on kunta Ardennesin departementissa Champagne-Ardennen hallintoalueella Ranskassa. Kunnassa oli 1 416 asukasta vuoden 1999 väestönlaskennassa. Rimognen pinta-ala on neljä neliökilometriä.
Rippaus

Siirtokopiointi (engl. Ripping) eli rippaus on toiminto, joka mahdollistaa videon tai audioleikkeen tallentamisen tietokoneen kiintolevylle.  Siirtokopioinnin yleisimpiä lähdemateriaaleja ovat muun muassa CD ja DVD. Toiminnon yhteydessä poistetaan yleensä myös alkuperäisen sisällön mahdollinen kopiosuojaus ja data voidaan myös pakata häviöttömästi tai häviöllisesti.
CD-levyn kopioinnissa siirretään levyllä oleva ääniraita kiintolevylle usein MP3-muotoon tai muuhun vastaavaan pakkausmuotoon. DVD:n siirtokopiointi mahdollistaa DVD-levyltä olevan videoaineiston kopioimisen. Yleisiä pakkausmuotoja, joihin DVD:n sisältö muutetaan, ovat Divx ja MPEG. Yleisesti DVD-kopiointitoimintoa saa käyttää vain omien varmuuskopioiden tekemiseen, mutta toimintoa käytetään usein laittomasti vertaisverkkoon laitettavien elokuvien ja videoiden levittämistä varten.
Vjatšeslav Malafejev

Vjatšeslav Malafejev
Vjatšeslav Aleksandrovitš Malafejev (ven. Вячеслав Александрович Малафеев, s. 4. maaliskuuta 1979 Leningrad, Venäjän SFNT, Neuvostoliitto) on venäläinen jalkapalloilija, pelipaikaltaan maalivahti. Hän on pietarilaisen jalkapallokoulun Smenan kasvatti, ja on edustanut vuodesta 1997 lähtien Zenit Pietaria. Ensiesiintymisensä seuran edustusjoukkueessa hän teki vuonna 1999. Malafejev kuului Venäjän maajoukkueen kokoonpanoon vuosien 2004 ja 2008 EM-kilpailuissa. Malafejevin puoliso kuoli auto-onnettomuudessa 17. maaliskuuta 2011.
Saavutukset

Venäjän cup: 1999
Venäjän liigacup: 2003
Venäjän valioliiga: 2007
Venäjä supercup: 2008
UEFA Cup: 2008
Aiheesta muualla

Malafejevin esittely Zenitin sivustolla (englanniksi)
Venäjän joukkue – Jalkapallon EM-kilpailut 2008
1 Akinfejev |
2 V. Berezutski |
3 Janbajev |
4 Ignaševitš |
5 A. Berezutski |
6 Adamov |
7 Torbinski |
8 Kolodin |
9 Sajenko |
10 Aršavin |
11 Semak |
12 Gabulov |
13 Ivanov |
14 Širokov |
15 Biljaletdinov |
16 Malafejev |
17 Zyrjanov |
18 Žirkov |
19 Pavljutšenko |
20 Semšov |
21 Sytšov |
22 Anjukov |
23 Bystrov |
Valmentaja Hiddink
Venäjän joukkue – Jalkapallon EM-kilpailut 2012
1 Akinfejev |
2 Anjukov |
3 Šaronov |
4 Ignaševitš |
5 Žirkov |
6 Širokov |
7 Denisov |
8 Zyrjanov |
9 Izmailov |
10 Aršavin |
11 Keržakov |
12 Berezutski |
13 Šunin |
14 Pavljutšenko |
15 Kombarov |
16 Malafejev |
17 Dzagojev |
18 Kokorin |
19 Granat |
20 Pogrebnjak |
21 Nababkin |
22 Glušakov |
23 Semšov |
Valmentaja Advocaat
Walther Hewel

Walther Hewel (keskellä)
Walther Hewel (2. tammikuuta 1904 Köln – 2. toukokuuta 1945 Berliini) oli saksalainen toisen maailmansodan aikainen diplomaatti, SS-Brigadeführer ja yksi Adolf Hitlerin harvoista henkilökohtaisista ystävistä.
Hewel syntyi Anton ja Elsa Hewelille Kölnissä. Hänen isänsä johti kaakaotehdasta, joka jäi isän kuoltua 1913 Elsan hoidettavaksi. Walther Hewel oli teini-ikäisenä yksi varhaisista kansallissosialistisen puolueen jäsenistä. Münchenin teknillisessä yliopistossa opiskellut Hewel otti osaa oluttupavallankaappaukseen marraskuussa 1923. Hitlerin jouduttua Landsbergin vankilaan Hewel toimi siellä joitakin kuukausia Hitlerin avustajana. Tämän jälkeen Hewel työskenteli useita vuosia kahvimyyntimiehenä ja istuttajana Alankomaiden Itä-Intiassa (nykyinen Indonesia) toimineelle brittiyritykselle. Indonesiassa Hewel organisoi natsipuolueen paikallisosaston, johon kuului siellä asuneita saksalaisia. Vuoteen 1937 mennessä kansallissosialistisella puolueella oli toimintaa Bataviassa, Bandungissa, Semarangissa, Surabayassa, Medanissa, Padangissa ja Makassarissa.
1930-luvulla Hewel palasi Saksaan, missä hänestä tuli diplomaatti. Hewel lähettiin Espanjaan, kunnes Hitler kutsui hänet takaisin Saksaan vuonna 1938. Hewel toimi diplomaattina ulkoministeriössä ja teki 15. maaliskuuta 1939 Hitlerin ja Tšekkoslovakian presidentin Emil Háchan tapaamisen muistion.
Toinen maailmansota

Toisen maailmansodan aikana Hewel oli suurlähettiläs, joka palveli ulkoministeri Joachim von Ribbentropin ja Hitlerin yhdyshenkilönä. Käytännössä Hewel kuitenkin vietti suurimman osan toista maailmansotaa ilman virallista asemaa ja kerran hän kutsuikin itseään ”ei minkään suurlähettilääksi”. Hitlerin sisäpiirin jäsenet väittivät Hewelin saavuttaneen asemansa pitkäaikaisen kansallissosialistisen puolueen jäsenyytensä ansiosta ja koska hän oli Hitlerin ystävä. Heweliä kuvattiin miellyttäväksi ja hyväluontoiseksi mieheksi ja muun muassa Hitlerin yksityissihteeri Traudl Junge kertoo muistelmissaan pitäneensä ystävällisestä Hewelista. Vuonna 1944 Hewel meni naimisiin Elizabeth Blandan kanssa Berchtesgadenissa.
Hewel pysyi Hitlerin sisäpiirissä diktaattorin 30. huhtikuuta 1945 tapahtuneeseen itsemurhaan saakka. Itsemurhan jälkeen Hewel lähti Führerbunkerista Wilhelm Mohnken johtaman ryhmän mukana. Tohtori Ernst-Günther Schenckin taivutteluista huolimatta Hewel tappoi 2. toukokuuta itsensä – samalla tavalla kuin Hitler – puraisemalla syanidikapselin rikki ja samalla ampumalla itseään päähän.
Hewel elokuvissa

Walther Heweliä ovat elokuvissa esittäneet:
John Savident vuoden 1973 brittielokuvassa Hitler: Viimeiset kymmenen päivää
Gerald Alexander Held vuoden 2004 saksalaiselokuvassa Perikato
Vihasjärvi (järvi)

| Vihasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°32′45″N, 24°36′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Toisjärveen 
Järvinumero:  35.726.1.004
Mittaustietoja
Pinnankorkeus:  87,9 m  
Rantaviiva:  1,034 km  
Pinta-ala:  6,675 ha  
Tilavuus:  0.000067 km³ 
Suurin syvyys:  9 m  
Valuma-alue:  2,46 km²  
Saaria:  ei saaria 
 fiVihasjärvi 
Vihasjärvi  on Pirkanmaalla Orivedellä Vihasjärven kylän lähellä sijaitseva järvi.
Maantietoa

Järven pinta-ala on 6,7 hehtaaria ja se on 400 metriä pitkä ja 200 metriä leveä. Järven ympäristössä on peltomaata, jossa on pieniä metsäisiä saarekkeita. Peltoiset rinteet viettävät järveen päin ja sinne on kulkeutunut aikoinaan paljon ravinteita. Järvellä ei ole kartan mukaan saaria. Sen rantaviivan pituus on 1,0 kilometriä ja sen ympäristössä sijaitsee kahdeksan maatilaa. Järvi on maanteiden risteysalueella. Siinä kohtaavat yhdystiet 3260, 14021 ja 3252.
Vedenlaatu

Järven sijainti peltomaiden keskellä on vaikuttanut järven ekologiseen tilaan suuresti. Sen ravinnetilanne on hälyttävä, sillä se rehevöittää jo Eräjärveäkin. Järvi on suppamaisesti yhdeksän metriä syvä, minkä seurauksena se lämpötilakerrostuu kesäisin ja talvisin. Järven pinta-ala on niin pieni, ettei välikausina aina synny täyskiertoa. Silloin alusveden vesimassat jäävät pohjalle eivätkä hapetu normaalisti. Kun järven vesi tutkittiin vuonna 2012, se oli kolmesta metristä alaspäin täysin hapetonta. Vesi haisi lievästi rikkivedyltä, mikä johtuu anaerobisten bakteerien toiminnasta ja kertoo veden hapettomuudesta. Päällysveden kokonaisfosforipitoisuus oli 120 mikrogrammaa litrassa vettä (μg/l) ja alusvedessä se oli 1 000 μg/l. Tästä pitoisuudesta oli 910 μg/l eliöille suoraan käytettävissä olevaa vesiliukoista fosforia. Koska järven pohja oli hapetonta, ovat ravinteet liuenneet veteen todennäköisesti sisäisen kuormituksen vuoksi. Järvi on tulosten perusteella ylirehevöitynyt.
Koska Eräjärven kunnostushankkeessa pohditaan ympäröivien vesistöjen kuormituksen vähentämistä, ovat Vihasjärven ja Toisjärven tilanteet nousseet tärkeysjärjestyksen kärkeen. Vihasjärven tilaa voidaan parantaa, mikäli sen ravinteet pystytään saostamaan takaisin järven pohjaan kemiallisesti. Helppo tapa estää tai vähentää laskuojasta Eräjärveen kulkeutuvien ravinteiden kulku on käyttää laskeutusaltaita ja pohjapatoja ojan alajuoksulla. Patoihin voidaan rakentaa fosforisieppareita estämään ravinteiden kulkua eteenpäin.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 87,9 metriä mpy. Järveen on johdettu pelto-oja ja sen laskuoja laskee Toisjärveen, josta vedet jatkavat Vihasojaa myöten Eräjärveen. Toisjärveen johtavan laskuojan korkeusero on nolla metriä.
Historiaa

Vuoden 1855−1856 Kalmbergin kartastossa järven nimi kirjoitettiin ”Wihasjärvi”. Wihasjärven viiden talon kylä sijaitsi järven pohjoisrannalla ja pohjoisesta tuleva tie ohitti järven sen pohjoispuolelta.
Rodrigo Borja Cevallos

Rodrigo Borja Cevallos (s. 19. kesäkuuta 1935) on ecuadorilainen juristi ja poliitikko, joka toimi maansa presidenttinä 1988–1992.
Borja Cevallos edustaa sosiaalidemokraatteja, ja presidentiksi noustuaan hän muutti politiikan suuntaa täysin oikeistomiljönääri León Febres Corderoin jälkeen. Borjan Ecuador oli ulkopoliittisesti liittoutumaton maa, jossa vallitsi monipuoluehallitus ja sekatalous.
Hänen kaudelleen osui suuri intiaanien kansannousu vuonna 1990, joka sai hallinnon havahtumaan alkuperäiskansojen maanomistuksen ongelmiin. Borja  Cevallos ei kyennyt ratkaisemaan pahenevaa taloudellista kriisiä.
Riikka Harju

| Riikka Harju> Henkilötiedot |
| --- | --- |
Koko nimi:  Riikka Harju
Syntynyt: 8. syyskuuta 1963 (ikä 61)
Kansalaisuus:   Suomi
Koripalloilija
Pituus:  182 cm
Pelaajaura
Seurajoukkueet
1980–1981 1983–1985 1986–1987:   Raholan Pyrkivä  Tampereen Pyrintö  Tampereen Pyrintö
Riikka Harju (s. 8. syyskuuta 1963) on suomalainen aktiiviuransa lopettanut koripalloilija.
Rahola Pyrkivän kasvatti Harju teki ensiesiintymisensä naisten SM-sarjassa kasvattajaseurassaan kaudella 1980–1981. Kuusi A-nuorten ja viisi B-nuorten maaottelua urallaan pelannut Harju pelasi vuosina 1983–1985 ja 1986–1987 Tampereen Pyrinnössä voittaen Suomen mestaruuden ja Suomen cupin kaudella 1983–1984. Harjun pääsarjauran viimeinen kausi oli hänen tilastollisesti parhaansa: hän teki kauden aikana keskimäärin 6,3 pistettä ja otti 7,0 levypalloa ottelua kohden.
Saavutukset

Suomen mestaruus 1984
Suomen cup 1983
Wario Blast: Featuring Bomberman!

| Wario Blast: Featuring Bomberman! |
| --- | --- |

Kehittäjä:  Hudson Soft
Julkaisija:  Nintendo
Ohjaaja:  Norio Ohkubo Noriyuki Nakagami
Tuottaja:  Norihito Miyamoto
Suunnittelija:  Norio Ohkubo Katsuhiko Urabe Hiroji Kiyotake Yoshimitsu Chokki
Säveltäjä:  Yasuhiko Fukuda
Pelisarja:  Bomberman
Julkaistu:  NA marraskuu 1994PAL 29. kesäkuuta 1995
Lajityyppi:  toimintapeli
Pelimuoto:  yksinpeli
Ikäluokitus:  ESRB: Kaikenikäisille 
Alusta:  Game Boy
Lisää peliartikkeleitaVideopelien teemasivulla
Infobox OK    : 
Wario Blast: Featuring Bomberman! (lyhyesti Wario Blast) on Nintendon julkaisema toimintapeli, joka julkaistiin alun perin Pohjois-Amerikassa marraskuussa 1994. Peli on länsimainen julkaisu Bomberman GB:lle, joka julkaistiin vain Japanissa.
Pelaaminen

Pelissä ideana on voittaa vastustaja läpäisemällä kenttiä. Kentistä pääsee läpi tuhoamalla viholliset räjähtävillä pommeilla. Rikkomalla seiniä saa lisävoimia, jotka kasvattavat pommien räjähdysvoimakkuutta. Se, kummalla on kolmen kierroksen jälkeen enemmän voittoja, voittaa ja pääsee seuraavalle tasolle. Pelaaja voi pelata joko Wariolla tai Bombermanilla.
Vastaanotto

Pelillä on GameRankingsissa 60.17 % keskiarvo.
Aiheesta muualla

Wario Blast featuring Bomberman! MobyGamesissa (englanniksi)
Peli GameFAQ:issa (englanniksi)
Rehujuurikas

| Rehujuurikas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Betoideae
Suku::  Juurikkaat Beta
Laji::  vulgaris
Muunnos::  alba
Kolmiosainen nimi
 Beta vulgaris var. alba 
Synonyymit
 Beta vulgaris var. rapacea 
Infobox OKNimi-testi OK: 
Rehujuurikas (Beta vulgaris var. alba, syn. Beta vulgaris var. rapacea) on juurikkaan (Beta vulgaris) muunnos.
Rehujuurikkaan juuri on mehevä, 20–30 cm pitkä ja kasvaa pääosin maanpinnan yläpuolella.
Rehujuurikasta on käytetty 1900-luvun alkupuolelta karjanrehuna. Juurikkaat soveltuvat sokeripitoisuutensa takia etanolin tuotantoon ja rehujuurikasta on käytetty myös biokaasun tuotantoon.
Aiheesta muualla

Kuvia tai muita tiedostoja aiheesta Rehujuurikas Wikimedia Commonsissa
Reinhold Wilhelm Sirén

Reinhold Wilhelm Sirén (20. joulukuuta 1837 Lempaala, Inkerinmaa  – 30. tammikuuta 1903 Helsinki) oli suomalainen postihallituksen kassanhoitaja ja valtioneuvos.
Sirénin vanhemmat olivat kirkkoherra Karl Wilhelm Sirén ja Maria Margareta Lovisa Enckell. Hän pääsi ylioppilaaksi 1857 Kuopion kymnaasista ja valmistui Helsingin yliopistosta filosofian kandidaatiksi 1863 ja filosofian maisteriksi 1864. Opiskeluaikanaan Sirén oli mukana ensimmäisessä kaksitoistikossa, joka kiersi maaseutukaupungeissa keräämässä laulukonserteillaan rahaa ylioppilastalon rakentamiseen.
Sirén oli postilaitoksen palveluksessa sekä Suomessa että Venäjällä. Viimeksi hän oli postihallituksessa tililaskuosaston kassanhoitajana vuodesta 1892 alkaen. Hän sai valtioneuvoksen arvon. Sirén kuoli 65-vuotiaana tammikuussa 1903 kirurgisessa sairaalassa kaaduttuaan pari päivää aikaisemmin liukkaalla kadulla.
Sirén oli naimisissa vuodesta 1869 Charlotta Karolina Freymannin kanssa.
Reinhold Stecher

Reinhold Stecher (22. joulukuuta 1921 Innsbruck – 29. tammikuuta 2013) oli itävaltalainen roomalaiskatolinen piispa. Hänet vihittiin papiksi 19. joulukuuta 1947 ja nimitettiin Innsbruckin hiippakunnan piispaksi 15. joulukuuta 1980. Piispaksi vihkiminen seurasi 25. tammikuuta 1981. Pääkonsekraattorina toimi Paulus Rusch, jota avustivat Joseph Gargitter ja Bruno Wechner.
Stecher jäi eläkkeelle 10. lokakuuta 1997.
Reinhold Trampler

| Mitalit> Maa:   Itävalta.Miesten miekkailu. Olympialaiset  | Mitalit> Maa:   Itävalta.Miesten miekkailu. Olympialaiset  | Mitalit> Maa:   Itävalta.Miesten miekkailu. Olympialaiset  | Maa:   Itävalta> Miesten miekkailu. |
| --- | --- | --- | --- |
|  Hopeaa | Tukholma 1912 | Säilän joukkuekilpailu |  |
Reinhold Trampler (26. heinäkuuta 1877 – 21. joulukuuta 1964) oli itävaltalainen miekkailun olympiamitalisti. Hän oli mukana Itävallan hopeaa voittaneessa joukkueessa Tukholman olympialaisissa säilän joukkuekilpailussa vuonna 1912. Henkilökohtaisessa florettikilpailussa Trampler putosi ensimmäisellä kierroksella.
Rick Robey

| Rick Robey |
| --- | --- |

Henkilötiedot
Koko nimi:  Frederick Robert Robey
Syntynyt: 30. tammikuuta 1956 (ikä 68) Coral Gables, Florida, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä/Sentteri
Pituus:  211 cm
Paino:  104 kg
NBA-varaus:  3. varaus, 1978 Indiana Pacers
Pelaajaura
Yliopistojoukkueet
1974–1978:   Kentuckyn yliopisto
Seurajoukkueet
1978–1979 1979–1983 1983–1986:   Indiana Pacers  Boston Celtics  Phoenix Suns
Maajoukkueet
1975:   Yhdysvallat
Ottelut (pisteet):  9 (31)
Frederick Robert Robey (s. 30. tammikuuta 1956 Coral Gables) on yhdysvaltalainen entinen koripalloilija.
Ura

Robey pelasi yliopistokoripalloa Kentuckyn yliopistossa vuosina 1974–1978. Vuonna 1975 hän edusti Yhdysvaltain koripallomaajoukkuetta Pan-Amerikan kisoissa. Turnaus päättyi Yhdysvaltain voittoon, ja Robey pelasi yhdeksän ottelua. Hän osallistui NBA:n vuoden 1978 varaustilaisuuteen, jossa Indiana Pacers varasi hänet koko tilaisuuden kolmantena pelaajana. Robey edusti kyseistä seuraa puolet ensimmäisestä NBA-kaudestaan, sillä tammikuussa 1979 Indiana kauppasi hänet Boston Celticsille vaihdossa Billy Knightiin. Seuran paidassa hän juhli NBA-mestaruutta kaudella 1980–1981. Yli neljän Celtics-kauden jälkeen Robey siirtyi Phoenix Sunsiin kolmeksi kaudeksi, jonka jälkeen hän lopetti NBA-uransa.
Aiheesta muualla

NBA:n pelaajaprofiili (englanniksi)
Basketball-Referencen pelaajaprofiili (englanniksi)
Ronan (kappale)

| ”Ronan” Taylor Swift |
| --- | --- | --- |

Singlen tiedot
 Julkaistu: 8. syyskuuta 2012
 Formaatti: lataus
 Tekijä(t): Taylor Swift, Maya Thompson
 Tuottaja(t): Swift
 Tyylilaji: soft rock
 Kesto: 04.25
 Levy-yhtiö: Big Machine
Listasijoitukset
  16.
Taylor Swiftin muut singlet
| ”We Are Never Ever Getting Back Together” 2012 | ”Ronan” 2012 | ”Begin Again” 2012 |
Ronan on yhdysvaltalaisen laulaja-lauluntekijä Taylor Swiftin kappale ja hyväntekeväisyyssingle vuodelta 2012. Swift kirjoitti kappaleen Maya Thompsonin blogikirjoitusten perusteella. Thompson kertoi blogissa pojastaan Ronanista, joka sairasti neuroblastoomaa ja menehtyi juuri ennen neljättä syntymäpäiväänsä. Laulu kertoo Ronanin tarinan Thompsonin näkökulmasta. Thompson on merkitty kappaleen toiseksi tekijäksi, koska sanoituksissa on lainauksia hänen teksteistään.
Kappale julkaistiin digitaalisena singlenä 8. syyskuuta 2012. Sen tuotot menivät kokonaan syöpäjärjestöille. Swift esitti laulun myös televisiossa hyväntekeväisyyskonsertissa Stand Up To Cancer.
Kappale nousi Yhdysvalloissa Billboard Hot 100 -listan sijalle 16. Single on myynyt Yhdysvalloissa kultalevyn verran.
Vuonna 2021 Swift levytti kappaleen uudelleen nimellä  "Ronan (Taylor’s Version)". Kappale lisättiin albumille Red (Taylor’s Version). Kappaleen lyriikkavideossa on kuvia ja videopätkiä Ronanista.
Aiheesta muualla

Maya Thompsonin blogi
Ronan (Taylor’s Version) -video